CELEX: C2004/239/43
Language: sl
Date: 2004-09-25 00:00:00
Title: Sodba Sodišča prve stopnje z dne 15. julija 2004 v zadevi T-384/02 Fernando Valenzuela Marzo proti Komisiji Evropskih skupnosti (Uradniki — Osebni prejemek — Nadomestilo za nastanitev — Člen 9(3) Priloge VII Kadrovskih predpisov — Enoletni rok)

25.9.2004   
            
            
               SL
            
            
               Uradni list Evropske unije
            
            
               C 239/21
            
         
      SODBA SODIŠČA PRVE STOPNJE
   
   z dne 15. julija 2004
   v zadevi T-384/02 Fernando Valenzuela Marzo proti Komisiji Evropskih skupnosti (1)
   
   (Uradniki - Osebni prejemek - Nadomestilo za nastanitev - Člen 9(3) Priloge VII Kadrovskih predpisov - Enoletni rok)
   (2004/C 239/43)
   Jezik postopka: francoščina
   V zadevi T-384/02, Fernando Valenzuela Marzo, uradnik Komisije Evropskih skupnosti, stanujoč v Bruslju (Belgija), ki ga zastopa M.-A. Lucas, avocat, proti Komisiji Evropskih skupnosti (zastopnika: J. Curral in V. Joris, z naslovom za vročanje v Luksemburgu), zaradi, po eni strani, zahteve za razglasitev ničnosti odločb Komisije z dne 16. novembra 2001 in 13. februarja 2002, s katerima je bil tožniku zavrnjen drugi del nadomestila za nastanitev iz razloga, da nastanitev njegove družine v kraju njegove zaposlitve ni bila izvedena v enoletnem roku po njegovem nastopu dela, določenem v kadrovskih predpisih, in, po drugi strani, zaradi naložitve Komisiji, da mu izplača drugo polovico nadomestila za nastanitev, povečano za letno obrestno mero 8 %, je Sodišče prve stopnje (tretji senat), v sestavi Azizi, predsednik, M. Jaeger in F. Dehousse, sodnika; sodni tajnik: J. Palacio González, glavni administrator, dne 15. julija 2004 razglasilo sodbo, katere izrek se glasi kot sledi:
   
               1.
            
            
               Tožba se zavrne.
            
         
               2.
            
            
               Vsaka stranka nosi svoje stroške.
            
         
      (1)  UL C 55, 8.3.2003.